Боян Бойчев
Съзерцание

chitanka.info

Обичам да те гледам, когато спиш,

Да пия с поглед красотата ти,

Навън бушува вятър тих

И се закача със листата.

Не знам какво сънуваш в този миг

И сънищата ти какви са,

Но ти си толкова красива, че самата си

Нереален сън или пък приказка.

Обичам да те гледам, когато спиш.

Тогава красотата ти, недокосната от свян,

От притеснения и всекидневни грижи

Обхваща моя взор като лиричен блян.

И щом очи отвориш в утро с поглед плах

В порив аз прегръщам красотата ти,

Защото през деня си ти красива пак,

А вятърът заспал е във листата.

лятото на 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.